**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO PLUNGĖS SPECIALIOJO UGDYMO CENTRO DALYVAVIMUI SPECIALIŲJŲ MOKYKLŲ, PRETENDUOJANČIŲ TAPTI REGIONINIAIS CENTRAIS, ATRANKOJE**

2022 m. spalio 27 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 5 punktu, 16 straipsnio 4 dalimi, Regioninių specialiojo ugdymo centrų kūrimo ir jų veiklos aprašu, patvirtintu Lietuvos Respublikos švietimo, mokslo ir sporto ministro 2022 m. spalio 6 d. įsakymu Nr. V-1597 „Dėl Regioninių specialiojo ugdymo centrų kūrimo ir jų veiklos aprašo patvirtinimo“, Plungės rajono savivaldybės taryba n u s p r e n d ž i a:

1. Pritarti Plungės specialiojo ugdymo centro dalyvavimui specialiųjų mokyklų, pretenduojančių tapti regioniniais centrais, atrankoje (toliau – Atranka).

2. Įsipareigoti po atrinkimo Plungės specialiojo ugdymo centrą pertvarkyti į Regioninį centrą.

3. Įgalioti Plungės rajono savivaldybės administracijos direktorių, o jo nesant – Plungės rajono savivaldybės administracijos direktoriaus pavaduotoją, pasirašyti visus Atrankai įgyvendinti reikalingus dokumentus.

Savivaldybės meras

SUDERINTA:

Administracijos direktorius Mindaugas Kaunas

Administracijos direktoriaus pavaduotojas Mantas Česnauskas

Švietimo ir sporto skyriaus vedėjas Gintautas Rimeikis

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Sprendimą rengė

Švietimo ir sporto skyriaus vedėjo pavaduotoja Vitalija Pociutė

**ŠVIETIMO IR SPORTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PRITARIMO PLUNGĖS SPECIALIOJO UGDYMO CENTRO DALYVAVIMUI SPECIALIŲJŲ MOKYKLŲ, PRETENDUOJANČIŲ TAPTI REGIONINIAIS CENTRAIS, ATRANKOJE“** |
| 2022 m. spalio 11 d.  Plungė |

**1. Parengto teisės akto projekto tikslai, uždaviniai, problemos esmė.** Pritarti Plungės specialiojo ugdymo centro dalyvavimui specialiųjų mokyklų, pretenduojančių tapti regioniniais centrais, atrankoje.

**2. Kaip šiuo metu yra sprendžiami projekte aptarti klausimai.** Vykdomi parengiamieji darbai: rengiami dokumentai, pildomas klausimynas dėl Atrankos.

**3. Kodėl būtina priimti sprendimą, kokių pozityvių rezultatų laukiama.** Tapus Regioniniu specialiojo ugdymo centru, bus siekiama plėtoti regiono bendrojo ugdymo įstaigų kompetencijas ir įgūdžius, veiksmingai taikyti įtraukties principus švietime. Bus galima užtikrinti konsultacinės pagalbos teikimą ir įtraukaus ugdymo įgyvendinimą kiekvienoje ikimokyklinį, priešmokyklinį, pradinį, pagrindinį ir vidurinį ugdymą teikiančioje įstaigoje, atsižvelgiant į kiekvienos įstaigos poreikius, kuriant tinkamas ugdymo(si) sąlygas mokiniams, turintiems specialiųjų ugdymo(si) poreikių.

**4. Siūlomos teisinio reguliavimo nuostatos.** Pritarti Plungės specialiojo ugdymo centro dalyvavimui specialiųjų mokyklų, pretenduojančių tapti regioniniais centrais, atrankoje ir atrinkus – įsipareigoti Specialiojo ugdymo centrą pertvarkyti į Regioninį centrą.

**5. Pateikti skaičiavimus, išlaidų sąmatas, nurodyti finansavimo šaltinius.** Regioninio centro veikla būtų finansuojama iš valstybės biudžeto specialių tikslinių dotacijų savivaldybių biudžetams, savivaldybių biudžetų ir kitų finansavimo šaltinių.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Plungės rajono savivaldybės administracijos Švietimo ir sporto skyriaus bei Plungės specialiojo ugdymo centro iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Švietimo, mokslo ir sporto ministerijai.

**11. Kita svarbi informacija**. Specialiojo ugdymo centro struktūros pertvarkymas į Regioninį centrą būtų vykdomas vadovaujantis LR švietimo įstatymu ir Mokyklų, vykdančių formaliojo švietimo programas, tinklo kūrimo taisyklėmis gavus švietimo, mokslo ir sporto ministro pritarimą, ne vėliau kaip iki 2023 m. rugsėjo 1 d. Regioniniam centrui konsultuoti priskiriamas savivaldybes nustato švietimo, mokslo ir sporto ministras, suderinęs su savivaldybės, kurioje veiks Regioninis centras, Administracijos direktoriumi. Regioniniam centrui priskirtoje teritorijoje būtų ugdoma ne mažiau kaip 20 000 mokinių pagal ikimokyklinio, priešmokyklinio, pradinio, pagrindinio ir vidurinio ugdymo programas. Priskirto regiono mokykloms konsultuoti Regioniniame centre steigiamos ne mažiau kaip 4 papildomos specialistų pareigybės.

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* | *Didinamas pedagoginės psichologinės pagalbos prieinamumas besimokantiesiems bei stiprinamos bendrojo ugdymo įstaigų mokytojų, pagalbos mokiniui specialistų kompetencijos ir įgūdžiai, taikyti įtraukaus ugdymo principus.* | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* | *Korupcijai įtakos neturės* | *Nenumatomas* |
| *Aplinkai* | *Atveriamos galimybės materialiaisiais bei žmogiškaisiais ištekliais naudotis kitų mokyklų mokiniams ir mokytojams* | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Švietimo ir sporto skyriaus vedėjo pavaduotoja Vitalija Pociutė